Lo̍k-thian Thô-oân

Lo̍k-thian Thô-oân(Hàn-jī: 樂天桃猿), koh hō-chòRakuten Thô-oân, sīTiong-hôa Chit-pāngê chi̍t ki kiû-tūi, chiân-sin sīLamigo Thô-oân,La New Hîm,Tē-it Kim-kong. 2006 nî La New Hîm tit-tio̍h tūi-sú thâu-chi̍t-ê koan-kun, āu--lâi ê Lamigo m̄-nā kái-piàn-liáu Tiong-hôa Chit-pāng ê ka-iû hong-sek, koh-tī2014 nîkàu2019 nîphah chhut "6 nî 5 koan", kî-tiong pau-hâm 2017 nî kàu 2019 nî  ê saⁿ-liân-pà.
2003 nî,Tâi-oân Tāi-liân-bêngkahTiong-hôa Chit-gia̍p Pāng-kiû Liân-bêngha̍p-pèng, Tâi-oân Tāi-liân-bêng êTâi-pak Thài-iôngkahKo-pîn Lûi-kongha̍p-pèng chò Thài-iông-tūi, koh kahTâi-tiong Kim-konghāmKa-lâm Ióng-sūha̍p-pèng ê Kim-kong-tūi kau-ōaⁿ tūi-miâ, chiâⁿ-chòTē-it Kim-kong. Tē-it Kim-kong thâu-chi̍t-nî chiàn-chek chiâⁿ bô-lí-sióng, kui-kùi 20-sèng 71-pāi 9-hô, .220 ê sèng-lu̍t mā sī Tiong-chit le̍k-sú lāi-té siōng kē ê kì-lo̍k. Kî-tiong bīn-tùiHiaⁿ-tī Chhiūⁿ20-tiûⁿ lóng bô iâⁿ (2-hô 18-pāi), it-ti̍t kàu keh-nî 3 goe̍h 4 hō La New Hîm chiah kā chit-ê bô-bīn-chú ê kì-lo̍k kiat-sok tiāu.
Nî-bóe Tē-it Kim-khòng in-ūi hoat-lu̍t-siōng ê būn-tê, bô-hoat-tō͘ kè-sio̍k keng-êng kiû-tūi, lo̍h-bóe kā kiû-tūi bē hō͘ Siaⁿ-pó Kong-si kî-hā ê Ta̍t-sēng Kong-si, koh hō͘La Newchàn-chō͘ keng-êng, miâ kái-chòLa New Hîm.
La New Hîm jīn-ióngTōa-pi-ô͘ Iá-kiû-tiûⁿ, kā chú-tiûⁿ siat tī hia, sī Tiong-chit tē-2-ê ū ka-kī ê chú-tiûⁿ (thâu-chi̍t-ê sīThóng-it Sai) kah jī-kun ê kiû-tūi, koh sī thâu-chi̍t-ê lo̍h-si̍t chú-tiûⁿ chè-tō͘ ê kiû-tūi. Tī kiû-thoân-sú thâu-chi̍t-chiàn, tio̍h beh tī chú-tiûⁿ tùi-chiàn kū-nî m̄-bat phah iâⁿ kòe êHiaⁿ-tī Chhiūⁿ, lo̍h-bóe sīChhòa Hông-te̍ktī 10-kio̍k-hā kòng-chhut chài-kiàn hőng-bú-láng, hō͘ La New í 2:3 tó-iâⁿ.
2006 nî 6 goe̍h 27, in-ūiThóng-it Saisu-hō͘Tiong-sìn Keng, La New Hîm tit-tio̍h tūi-sú ê thâu-chi̍t-ê kùi-koan-kun; hā-pòaⁿ-kùi koh í 29-sèng 9-pāi 3-hô, sèng-lu̍t .763 ê sêng-chek phah-phòa Tiong-chit siōng chió tiûⁿ-chhù hong-ông ê kì-lo̍k, sī Tiong-chit tē-3-ê siōng hā pòaⁿ-kùi lóng tit-tio̍h koan-kun ê kiû-tūi (thâu nn̄g ê sīHiaⁿ-tī ChhiūⁿkahThóng-it Sai). 10 goe̍h 25, La New Hîm 4-chiàn lóng iâⁿ phah-pāiThóng-it Sai, tit-tio̍h 2006 nî ê Tiong-chit chóng-koan-kun, mā sī in tūi-sú ê thâu-chi̍t-ê chóng-koan-kun, tāi-piáu Tâi-oân chham-ka hit-nî êA-chiu Chit-pāng Tōa-sài, lo̍h-bóe tī koan-kun-chiàn í 0:1 su hō͘Ji̍t-chitêJi̍t-pún Há-muh Tàu-sū. 2007 nî La New koh-chi̍t-pái phah ji̍p-khìTâi-oân Tōa-sài, kāng-khoán beh tùi-chiànThóng-it Sai. Tī2007 nî Tâi-oân Tōa-sài, La New ta̍k-tiûⁿ lóng ū hőng-bú-láng, nn̄g-pêng lóng-chóng 22-ki hőng-bú-láng mā phah-phòa Tiong-chit ê kì-lo̍k. 2009 nî La New Hîm bô-hoat-tō͘ phah ji̍p-khì kùi-āu-sài, kiû-kùi kiat-sok liáu-āu Tiong-chit koh hoat-sengké-kiû-àn, La New ū cha̍p-gōa-ê kiû-oân sia̍p-àn, pau-hâmTiuⁿ Chì-ka,Chhòa Eng-hong,Khó͘ Bûn-hiôngchòe-āu lóng hō͘ kiû-tūi sek-chhut.
2011 nî in-ūi kiû-tūi poaⁿ-khìThô-hn̂g, tio̍h kái-miâ hō-chòLamigo Thô-oân. Lamigo tī kái-miâ liáu-āu ê thâu-chi̍t-tang tio̍h í hā-pòaⁿ-kùi tē-1 kah choân-nî kiû-kùi tē-it, chìn-ji̍p Tâi-oân Tōa-sài, mā hō͘Hiaⁿ-tī Chhiūⁿtn̄g-chām liân-sòa 3-tang phah ji̍p-khì chóng-koan-kun-sài ê kì-lo̍k. Tān-sī lo̍h-bóe tīTâi-oân Tōa-sàií 1-sèng 4-pāi su hō͘Thóng-it 7-ELEVEn Sai. 2012 nî Lamigo koh-chi̍t-pái phah ji̍p-khì Tâi-oân Tōa-sài, tùi-chhiú kāng-khoán sīThóng-it 7-ELEVEn Sai, lo̍h-bóe í 4-sèng 1-pāi ho̍k-siû sêng-kong, tit-tio̍h 2012 nî ê Tiong-hôa Chit-pāng chóng-koan-kun, tāi-piáu Tiong-hôa Chit-pāng chham-kaA-chiu Chit-pāng Tōa-sài, chòe-āu tī koan-kun-sài í 3:6 su hō͘Tho̍k-māi kī-jîn, tit-tio̍h a-kun.
2013 nî, Lamigo chham-khóHân-kok Chit-pāngthui-chhut "Oân hong ő͘-ián", tau̍h-tau̍h-á khai-sí iōngtiān-chú im-ga̍kchhú-tāikó͘-chhoe, koh kā kui-nî 60-tiûⁿ chú-tiûⁿ lóng pâi  tīThô-hn̂g Kok-chè Iá-kiû-tiûⁿ, āu-lâi mā chiâⁿ-chò kî-tha kiû-tūi ha̍k-si̍p ê tùi-siōng. 2014 nî chham-khóBí-kok Chit-pāngthui-chhut "Choân Oân chú-tiûⁿ", kā kheh-tūi ê ő͘-ián-khu sóa khì gōa-iá, lāi-iá m̄-koán it-lúi-chhek ah-sī saⁿ-lúi-chhek lóng chiâⁿ-chò chú-tūi ê ő͘-ián-khu, tī chú-tiûⁿ mā choân-pō͘ lóng iōng tiān-chú im-ga̍k. Chit-nî Lamigo mā sūn-lī ji̍p-khì kàuTâi-oân Tōa-sài, pēng-chhiáⁿ í 4-sèng 1-pāi phah iâⁿTiong-sìn Hiaⁿ-tī, tit-tio̍h chóng-koan-kun. Tùi chit-nî khai-sí, Lamigo mā kah Ji̍t-pún Chit-pāng êChhian-ia̍p Lot-theh Hái-iûⁿha̍p-chok, kau-liû.
2015 nî Lamigo thui-chhut "Lamigo TV", sī Tiong-chit thâu-chi̍t-ê ū choan-bûn pîn-tō ê kiû-tūi. 6 goe̍h 13, in-ūiGī-tāi Sai-gûí 2:11 su hō͘Thóng-it 7-ELEVEn Sai, Lamigo chèng-sek hong-ông, tit-tio̍h tūi-sú tē-8-ê siōng-pòaⁿ-kùi koan-kun. Chit-nî sī kahTiong-sìn Hiaⁿ-tīliân-sòa 2-tang tīTâi-oân Tōa-sàitú-tio̍h, sui-jiân chêng-4-tiûⁿ phah liáu Lamigo í 1:3 lo̍k-hō͘ Tiong-sìn Hiaⁿ-tī, tān-sī lo̍h-bóe Lamigo phah chhut saⁿ-liân-sèng,Misch[en]koh tī tē-7-chiàn tâu chhut Tiong-hôa Chit-pāng Chóng-koan-kun-sài ê thâu-chi̍t-páioân-tâuoân-hongbû-an-táⁿ pí-sài, í 0:11 phah-pāi Tiong-sìn Hiaⁿ-tī, tit-tio̍h chóng-koan-kun, mā ta̍t-sêng tūi-sú thâu-chi̍t-pái ê jī-liân-pà.
2016 nîLîm Tì-sèngchoán-tūi khìTiong-sìn Hiaⁿ-tī,Tân Kim-hongmā soan-pò͘ beh tī chit-nî ín-thè. Lo̍h-bóe Lamigo m̄-nā bô-hoat-tō͘ thiau-chiàn 3-liân-pà, koh tī 2015 nî kiû-kùi thiām-té, kī-lī téng-pái thiām-té í-keng ū 11-nî ah.
2017 nî tùi 3 goe̍h 28 ê chú-tiûⁿ khai-bō͘-chiàn khai-sí it-ti̍t kàu 4 goe̍h 22, Lamigo tī chú-tiûⁿ phah chhut 10-liân-sèng, sī tūi-sú siōng hó ê kì-lo̍k. 6 goe̍h 25 phah-pāi Tiong-sìn Hiaⁿ-tī tit-tio̍h siōng-pòaⁿ-kùi koan-kun, koh tī 10 goe̍h 11 í 9:7 phah-pāi Thóng-it Sai, pau-pān siōng hā pòaⁿ-kùi koan-kun, choân-nî-tō͘ 78-sèng mā phah-phòa Tiong-hôa Chit-pāng ê kì-lo̍k. Lo̍h-bóe tīTâi-oân Tōa-sàií 4-sèng 2-pāi phah iâⁿ thàu-kòethiau-chiàn-sàichìn-kip êTiong-sìn Hiaⁿ-tī, tit-tio̍h 2017 nî ê nî-tō͘ chóng-koan-kun.
2018 nî 4 goe̍h 8 hō kàu 21 hō, Lamigo phah chhut 9-liân-sèng, kah tūi-sú kì-lo̍k pêⁿ-chē. Tī 4 goe̍h kiat-sok ê sî, kan-na phah 26-tiûⁿ tio̍h tit-tio̍h 20-sèng phòa liân-bêng ê kì-lo̍k. 6 goe̍h 17, Lamigo tī chú-tiûⁿ phah-pāiTiong-sìn Hiaⁿ-tī, tit-tio̍h siōng-pòaⁿ-kùi koan-kun, mā sī tūi-sú thâu-chi̍t-pái liân-sòa 3-ê kiû kùi lóng tit-tio̍h kùi-koan-kun. 10 goe̍h 5 hō, Lamigo phah-pāiHù-pang Hān-chiòngtit-tio̍h hā-pòaⁿ-kùi koan-kun, liân-sòa 2-tang pau-pān siōng hā pòaⁿ-kùi koan-kun, tīTâi-oân Tōa-sàitit-tio̍h 1-tiûⁿ ê pó-sàng-sèng. Lo̍h-bóe Lamigo í 4-sèng 2-pāi phah iâⁿ tùithiau-chiàn-sàichìn-kip ê Thóng-it 7-ELEVEn Sai, oân-sêng jī-liân-pà.
2019 nî 6 goe̍h 25, Lamigo phah-pāiThóng-it 7-ELEVEn Sai, ka-siōngHù-pang Hān-chiòngkahTiong-sìn Hiaⁿ-tīpêⁿ-chhiú, Lamigo tit-tio̍h siōng-pòaⁿ-kùi koan-kun, liân-sòa 5-ê pòaⁿ-kùi tit-tio̍h koan-kun mā-sī Tiong-chit ê sin-kì-lo̍k. 7 goe̍h 3 hō, Lamigo soan-pò͘ beh kā kiû-tūi bē-tiāu, lo̍h-bóe tī 9 goe̍h 19 soan-pò͘ beh bē hō͘ Rakuten (Lo̍k-thian). 10 goe̍h 17, Lamigo tīTâi-oân Tōa-sàií 4-sèng 1-pāi phah-pāiTiong-sìn Hiaⁿ-tī, Lamigo oân-sêng kiû-thoân-sú thâu-chi̍t-pái mā sī siōng-bóe chi̍t-pái saⁿ-liân-pà. 10 goe̍h 26, Lamigo Thô-oân kí-pān kò-pia̍t-sài, khip-ín móa-tiûⁿ ê 2-bān 0810-lâng ji̍p-tiûⁿ, lo̍h-bóe Lamigo Thô-oân í 3:1 phah iâⁿ La New Hîm. 12 goe̍h 17, kiû-tūi soan-pò͘ kā miâ kái chòLo̍k-thian Thô-oân.
2022 nî 7 goe̍h 10 hō, Lo̍k-thian tīLo̍k-thian Thô-hn̂g Iá-kiû-tiûⁿtùi-chiànBī-choân Liông, chòe-āu iâⁿ-kiû tit-tio̍h kiû-tūi bē-tiāu liáu-āu ê thâu-chi̍t-ê kùi-koàn-kun, lo̍h-bóe mā í nî-tō͘ chiàn-chek tē-1 chìn-kipTâi-oân Tōa-sài. Tān-sī lâi-kàuTâi-oân Tōa-sài, Lo̍k-thian bīn-tùi tīthiau-chiàn-sàiphah iâⁿBī-choân Liôngchìn-kip êTiong-sìn Hiaⁿ-tī4-chiàn lóng su. Keh-nî 10 goe̍h 22, Lo̍k-thian tīLo̍k-thian Thô-hn̂g Iá-kiû-tiûⁿí 9:11 phah iâⁿ Tiong-sìn Hiaⁿ-tī, khak-tēng í nî-tō͘ tē-3 chìn-ji̍pKùi-āu Thiau-chiàn-sài. 10 goe̍h 30, Lo̍k-thian phah iâⁿThóng-it 7-ELEVEn Sai, 3-chiàn lóng iâⁿ chìn-kipTâi-oân Tōa-sài, tān-sī tīTâi-oân Tōa-sàií 3-sèng 4-pāi su-hō͘ Bī-choân Liông, liân-sòa 2-tang tī Tâi-oân Tōa-sài sit-lī.
2024 nî 9 goe̍h 29, in-ūiTiong-sìn Hiaⁿ-tīhā-pòaⁿ-kùi hong-ông, Lo̍k-thian khak-tēng thang í nî-tō͘ tē-3-miâ chìn-ji̍p kùi-āu-sài, tān-sī tīthiau-chiàn-sàilāi-té í 1-sèng 3-pāi su hō͘Thóng-it 7-ELEVEn Sai, kah chóng-koan-kun-sài bô-iân.